

**A N U N Ț**

**ÎN ATENȚIA DAPP/REPREZENTANȚI**

Luând în considerare prevederile **art. II alin. (1)** **din Ordinul ministrului sănătății nr. 1346/2023**[[1]](#footnote-1) privind modificarea şi completarea Ordinului ministrului sănătăţii nr. 368/2017 pentru aprobarea Normelor privind modul de calcul şi procedura de aprobare a preţurilor maximale ale medicamentelor de uz uman, (**“Ordin”**)

Începând cu data de 26 mai 2023, ora 10.00, Ministerul Sănătății anunță demararea procesului de indexare a prețurilor de producător care urmează să fie aprobate în cadrul procesului de corecție aferent anului 2023 și care au o valoare mai mică de 49,99 lei, **aferent CANAMED** (prețurile de producător care au o valoare mai mică de 25 lei pot fi indexate cu 14%, iar cele cu o valoare cuprinsă în intervalul 25 lei - 49,99 lei pot fi indexate cu 7%).

Subliniem prevederile **art. II alin. (4) din Ordin[[2]](#footnote-2)**, și anume faptul că prețurile de producător ale medicamentelor care au beneficiat de majorare ulterior indicatorului temporal 01.01.2023 nu pot fi indexate.

**PRECIZĂM CĂ SOLICITĂRILE DE INDEXARE EFECTUATE ȘI TRANSMISE DE CĂTRE DAPP/REPREZENTANȚI PÂNĂ LA DATA DE 25.05.2023, ORELE 15:30, NU VOR FI LUATE ÎN CONSIDERARE, URMÂND CA PROCESUL SĂ FIE RELUAT !!**

Solicitarea se va lansa în interfața de generare a recipiselor electronice urmând următorii pași de lucru:

1. După efectuarea logării în platformă, în intefața principală se accesează butonul **“RECIPISE”.**
2. În dreptul fiecărui CIM eligibil, pentru care au fost generate și transmise la minister recipise pentru corecție 2023, se accesează butonul **“SOLICITĂ INDEXARE”.**

**Butonul se accesează exclusiv în situația pentru care DAPP/reprezentant dorește indexarea prevăzută de Ordin !!!!**



1. În interfața nou deschisă se accesează încă o dată butonul **“SOLICITĂ INDEXARE”**.



**În vederea finalizării cu celeritate a procesului de indexare, DAPP/reprezentanți sunt rugați respectuos să asigure efectuarea operațiunii în cel mai scurt timp posibil întrucât aceasta nu solicită alocarea unei resurse mari de timp.**

**Vă mulțumim și vă dorim succes!!!**

1. (1) În cadrul procesului de corecţie aferent anului 2023, preţurile de producător maximale ale medicamentelor care urmează să fie aprobate şi care au o valoare mai mică de 25 lei pot fi indexate cu 14%, iar cele cu o valoare cuprinsă în intervalul 25 lei - 49,99 lei pot fi indexate cu 7%. [↑](#footnote-ref-1)
2. (4) Prevederile alin. (1) nu sunt aplicabile medicamentelor pentru care se aprobă creşteri de preţuri în baza prevederilor art. 12 alin. (2) din normele aprobate prin Ordinul ministrului sănătăţii nr. 368/2017, cu modificările şi completările ulterioare, în perioada 1 ianuarie 2023 - 30 iunie 2023. [↑](#footnote-ref-2)